google/wiki40b huggingface dataset:
Paul Celan

Liv og virke

Celans mor, Fritzi, var en ivrig leser av tysk litteratur og insisterte på tysk som dagligspråk i hjemmet. I tenårene ble Celan aktiv i jødiske sosialistorganisasjoner, og han var tilhenger av den republikanske siden i den spanske borgerkrigen. Hans tidligste kjente dikt heter «Muttertag 1938» (Morsdag 1938). Han gikk på skolen Liceul Marele Voievod Mihai (i dag skolen Chernivtsi nr. 5) hvor han studerte fra 1934 og fram til eksamen i 1938. På denne tiden begynte han i hemmelighet å skrive dikt.
Etter endt gymnas i 1938 begynte han på medisinstudier i Tours, Frankrike, men reiste tilbake til Romania etter ett år for å studere romanistikk.
Begge foreldrene døde i Nazi-Tysklands dødsleire. Selv var han i arbeidsleir i 18 måneder før han klarte å rømme til Den røde armé i 1944. Etter krigen arbeidet han i forlag, og publiserte etter hvert sine egne dikt og oversettelser under en rekke pseudonymer. En stund levde han i Wien (der han ble venner med Ingeborg Bachmann), før han reiste til Paris i juli 1948, der han slo seg ned. Han studerte og senere underviste i tysk språk og litteratur ved prestisjetunge École normale supérieure. Etter at han ble beskyldt for plagiat av en fremstående tysk dikter, ble Celans psykiske problemer forverret. 
I november 1951 ble han kjent med kunstneren Gisèle de Lestrange, som han giftet seg med året etter. I 1955 ble deres sønn Eric født.  
Omstendighetene rundt og datoen for Celans død er ikke kjent. Liket hans ble funnet i Seinen 1. mai 1970 ved  Courbevoie, ti kilometer nedenfor Paris. Mest sannsynlig begikk han selvmord 20. april ved å hoppe fra Pont Mirabeau. Han ble bisatt på gravplassen Thiais i Val-de-Marne den 12. mai 1970.

Temaer og teknikk

Paul Celan var påvirket av symbolismen, ekspresjonismen og surrealismen, og hans erfaringer fra nazitiden satte dype spor i diktningen. I sitt mest berømte dikt, «Todesfuge» (Dødsfuge), beskrives nettopp den jødiske erfaringen av nazitiden. Diktet kombinerer en fast og harmonisk rytme med tung Holocaust-symbolikk og et gruvekkende tema. 
På 1950-tallet ble Celans poesi kjent for sin brudne syntaks og radikale minimalisme, som uttrykte hans oppfatning av en knust livsverden. Lyrikken hans var på denne tiden fortsatt sosialt engasjert, og inneholdt elementer av både ekspresjonisme og surrealisme. I tillegg til diktningen var han aktiv som oversetter av fransk, engelsk og russisk litteratur. Fra 1960-tallet av kom hans eget turbulente følelsesliv til å dominere diktningen, hvilket resulterte i et nærmest hermetisk lukket språk bygd opp av et privat system av allusjoner som mange fant vanskelig å tolke. Med «Die Niemandsrose» (1963) gjenopptok Celan refleksjonen over det meningsløse ved menneskets lidelser.
Religionsfrihet

Religions- og trosfrihet er et prinsipp som går ut på at enkeltmennesker og grupper skal kunne tro det de vil og tilbe hvem eller hva de vil. Dette anses av mange for å være en grunnleggende menneskerettighet. Historisk sett var religionsfriheten en av de første menneskerettighetene som ble anerkjent i Europa.
Hva denne retten innebærer i praksis, utdypes blant annet i dommer i Den europeiske menneskerettighetsdomstol.

Historikk

Forfølgelse av religiøse minoriteter har vært brukt som politisk verktøy gjennom historien. Indiske keiser Ashoka opptrådte med toleranse overfor annerledes troende, og 
persiske Kyros den store er blitt fremstilt, sannsynligvis uriktig , som en tidlig tilhenger av religionsfrihet.
I Europa førte brannen i Roma i år 64 til en langvarig kristenforfølgelse. Da kristendommen ble dominerende ble jøder i varierende grad godtatt eller forfulgt. Reformatorer som Jan Hus og Martin Luther ble etterfulgt av skiftende forfølgelse av katolikker og protestanter.
Religionsfreden i Augsburg førte til at fyrster innen Det tysk-romerske rike selv kunne velge kirketilhørighet. Ediktet i Nantes innførte en viss religionsfrihet i Frankrike, men ediktet ble tilbakekalt i 1685. Unionen i Utrecht fra 1579 innførte religionsfrihet, og gav asyl til hugenotter og utviste jøder fra Spania og Portugal.
Flere medlemmer av religiøse minoriteter reiste til USA, og Maryland hadde religionsfrihet som et prinsipp da staten ble grunnlagt i 1634. Prinsippet ble lagt bort i perioder, men flere protestantiske stater innførte skille mellom kirke og stat. Roger Williams argumenterte med at religiøs tro er Den Hellige Ånds gave, og kan ikke tvinges på noen. Da USA ble selvstendig i 1776 ble religionsfrihet en av de grunnleggende politiske og juridiske prinsippene for staten.

Barnekonvensjonen

Barnekonvensjonen gir barn "rett til tankefrihet, samvittighetsfrihet og religionsfrihet."

Norge

Norges grunnlov fra 1814 sa i §2: «Jesuitter og Munkeordener maae ikke taales. Jøder ere fremdeles udelukkede fra Adgang til Riget.» I 1839 reiste Henrik Wergeland et forslag om å oppheve jødeparagrafen, og i 1851 gikk forslaget gjennom. Først i 1956 ble forbudet mot jesuitter fjernet, og i 1964 ble prinsippet om religionsfrihet en del av grunnloven.
I Norge har debatter om religionsfrihet ofte handlet om religionens plass i den offentlige skolen. Den europeiske menneskerettighetsdomstol avgjorde i 2007, med 9 mot 8 stemmer, at det daværende KRL-faget sammen med en kristen formålsparagraf, gjorde det "vanskelig å ivareta livssynsminoritetenes rettigheter".
1. januar 2017 ble Den norske kirke forvaltningsmessig skilt fra staten. Grunnloven ble endret i 2012, og kirkemøtet vedtok et skille mellom kirke og stat i 2013, og i 2017 var prosessen fullført.

Annet

27. oktober er den internasjonale religionsfrihetsdagen.
Christian Vennerød

Bakgrunn og yrkeskarriere

Vennerød er utdannet siviløkonom fra Norges Handelshøyskole (1971).
Fra 1972 til 1974 var han undervisningsleder ved IDA og fra 1974-85 bedriftsrådgiver ved Teknologisk Institutt. Han var medarbeider i den anarkistiske Gateavisa i 1977-1981. Han har også vært fast spaltist i Ny Tid, Aftenposten, NRK P2, Kvinner & Klær og nå i Dine Penger. 
Vennerød har stiftet og sittet i styret som medeier i et tyvetalls mindre bedrifter, blant annet innenfor gjeldsspekulasjon.

Annet

Vennerød er gift med Jorunn Fryjordet. Han er bror til filmskaperen Petter Vennerød og har også hatt småroller i tre av hans filmer fra 1970-tallet. Han spilte hovedrollen i Bredo Greves film La elva leve! (1980) om utbyggingen av Alta-Kautokeinovassdraget.  
I 2006 var han i fagpanelet til den norske serien Skaperen som ble sendt på TV 2 vinteren 2007. Han har også deltatt på det norske VM-laget i bridge I 2018 var han kaptein på Norges lag som tok gull i EM i bridge
Brokk (mytologi)

Brokk (norrønt: Brokkr), dverg i norrøn mytologi som sammen sin bror Sindre laget galten Gullinbuste, ringen Draupne og torshammeren Mjølner. De mytologiske dvergene var spesielt kjent for sine smedkunnskaper og behersket kunsten å smi med trolldomskunster for å gi sine ting spesielle egenskaper.

Sivs hår

I Skaldskaparmål i Snorre Sturlasons Den yngre Edda fortelles det om at Loke hadde klipt håret av Tors kone, gudinnen (åsynjen) Siv. Under trusler fra Tor måtte Loke love å få laget gullhår til Siv som vokste som vanlig hår. Loke dro til de dvergene som kaltes Ivaldesønnene og fikk laget både gullhår til Siv, et spyd som kaltes Gungne til Odin og skipet Skidbladne som guden Frøy fikk.
Etterpå inngikk Loke et veddemål med dvergen Brokk om at hvis han og hans bror Sindre laget tre ting som var bedre enn disse tingene, så skulle Brokk få kutte hodet av ham. Sindre laget da gullringen Draupne som hver niende natt dryppet åtte gullringer likså tunge som ringen selv. Han laget også galten Gullinbuste som kunne løpe gjennom luft og på vann raskere enn noen hest. Til slutt laget han hammeren Mjølner som alltid traff det eieren kastet den mot og som alltid kom tilbake. Æsene mente at Mjølner var den mest verdifulle tingen blant disse, og Brokk vant veddemålet. Han fikk ikke kappet hodet av Loke, men han sydde igjen munnen på ham med lærreima Vartare.
Brokk nevnes ikke blant de 70-75 mytologiske dvergene som ramses opp i Edda-diktet Voluspå
Kenyalerke

Utbredelse

Den forekommer i Etiopia, Kenya og Tanzania.
Clink

Clink er en norsk jazzrock-gruppe fra Fredrikstad, etablert i 1976. Bandet har flere plateutgivelser bak seg, og var i sin opprinnelse ofte å høre på Club 7 og Hot House Pilestredet. På 70- og 80-tallet medvirket de på en rekke festivaler, deriblant Ikonfestivalene Kalvøya og Hortenfestivalen.
Hypo Niederösterreich

Hypo Niederösterreich, etablert i 1975, er en østerriksk håndballklubb. Klubben hører til i Maria Enzersdorf i delstaten Niederösterreich. Klubben spiller i Women's Regional Handball League som er en regional serie som består av åtte lag fra Østerrike, Slovenia, Serbia, Montenegro, Kroatia og Bosnia-Hercegovina. Klubben vant den gjeveste europacupen åtte ganger fra 1989 til 2000. Senest i 2008 var klubben i finalen i EHF Champions League. Gunnar Prokop var trener i klubben i mange år. Den norske tidligere landslagskeeperen Terese Pedersen og assistenttrener på den norske landslaget, Mia Hermansson Högdahl har også en fortid i klubben.
Mirolampetis

Utseende

En middelsstor (18 - 23 millimeter), kraftig, metallskinnende praktbille, med messingaktig metallisk glans. Dekkvingene er trukket ut til en "stjert" bakerst oh har skarpe, opphøyde lengderibber.

Levevis

I likhet med de fleste praktbillene utvikler larvene seg i ulike slags død ved. Billene legger egg på nylig døde stammer, men larveutviklingen kan ta ganske lang tid.

Utbredelse

Arten er endemisk for Andamanene.
Reutov

Reutov (russisk: Реутов) er en by i Moskva oblast i Russland. Den ligger 12 km øst for Moskva. Innbyggertall: 79 100 (2005 est.), 76 805 (folketelling 2002).
Reutov ble grunnlagt i 1573 og fikk innvilget bystatus i 1940. Byen er skilt fra Moskva av MKAD og Nosovikhinskoje-motorveien (du trenger bare å gå over gata for å komme dit). Reutov har nå status som vitenskapsby (Naukograd – russisk: Наукоград)
Stensiöfjellet

Stensiöfjellet er et fjell på Spitsbergen, Svalbard. Det ligger øverst i Sassendalen i den sentrale delen av Sabine Land. Fjellet har en høyde på 685 moh, og avgrenses i sør av Sassendalen, i nord og vest av Moskusdalen, mens det i øst er skilt fra Moskusryggen ved et kort skar.
Fjellet er oppkalt etter den svenske paleontologen Erik Stensiö.
Eli

Utbredelse

På verdensbasis er Eli utbredt både som mannsnavn og kvinnenavn, men i Norge er navnet nærmest utelukkende brukt som kvinnenavn.
Eli har norsk navnedag 21. mai.
Semen Golubev

Karriere

Ved VM i friidrett innendørs 2012 deltok han på det russiske laget som kom på fjerdeplass 4 x 400 meter stafett. De andre løperne på det russiske laget var Sergej Petukhov, Valentin Kruglyakov og Vladislav Frolov.
Klausbernd Vollmar

Liv

Vollmar studerte på Ruhr-Universität Bochum og McGill University i Montreal. Etter sin eksamen fikk ble han tildelt et forskningsstipendium fra Canada Council. Han arbeidet som kulturredaktør for Montreal Nyheter og var rådgivende regissør ved det internasjonale teateret i Montréal. Før dette arbeidet han som lektor ved Goethe-instituttet i Finland.
I studietiden var han en elev av Baronesse Olga von Ungern-Sternberg (som var en direkte elev av C.G. Jung) og sjamanen Black Horse Chavers (Institut Dies, Utrecht). Etter et lengre opphold ved Findhorn Foundation i Skottland på åttitallet, hvor han blant annet av Findhorn Foundation fikk i oppdrag å bygge opp og lede Findhornforlaget, har han bodd på den engelske østkysten, holder kurs for smågrupper i kreativ omgang med drømmer, personlighetsutvikling und bevisst utvikling av det kreative potensialet. Vollmar lever i Cley next the Sea/Norfolk og Köln i Tyskland.

Drømmer og symboler

Han mener at en meningsfylt og virkningsfull avgjørelses- og forståelsesprosess er å betrakte som en ossilasjon mellom den kvinnelige (intuisjon, syntese) og den mannlige (logikk, analyse, arketype) siden i oss. Han har utgitt mange bøker som beskriver denne prosessen. I tillegg kommer et intensivt arbeide med kreative prosesser hvor han spesielt bruker klientenes drømmer for å førdre utviklingen, nye ideer og problemløsninger.
Vollmar skriver fagbøker og holder foredrag hovedsakelig til tema drømmer og symboler, spesielt den symbolske betydelsen av farger. I løpet av nittitallet dannet han i Tyskland drømmetolkningsgrupper hvor man tilbød personlig og aktiv telefonisk drømmetolkning og utdannelse av drømmeterapeuter. Sener oppstod Traumonline med eget software, med et stort spektrum av tilbud for den enkelte drømmer som søker hjelp via nettet til å forstå sine drømmer. Hovedvekten ved dette arbeidet danner tanken at drømmene byr på et enormt kreativitetspotensial som det er om å gjøre at drømmeren kan omsette og benytte i fremtiden.
Siden 2007 arbeider Vollmar forsterket med symbolenes historie og fargenes virkning. Han går ut i fra tankene til Bauhauslærerne Vasilij Kandinskij, Paul Klee og Johannes Itten, som han har videreutviklet. I intervjuer i Süddeutsche Zeitung og andre tyske aviser og tidsskrifter var det temaer som motefarger og hvordan vi kan understreke vår personlighet med de rette farger som stod i forgrunnen. Vollmar fremhever spesielt i sine publikasjoner hvordan vi virker gjennom fargene på vårt klesvalg og hva man kan bevirke med dette og hvordan fargevalget i våre hjemlige omgivelser og på arbeidsplassen igjen påvirker oss. 2008 utgav Vollmar det første tyske leksikonet med alle uttrykk i fargenes verden „Die faszinierende Welt der Farben – Ein Glossar von A – Z“ (ars momentum Kunstverlag, ISBN 978-3-938193-41-9).
Samarbeid

Samarbeid er å jobbe sammen med andre for å oppnå felles mål. Det er en rekursiv prosess som omfatter to eller flere personer eller organisasjoner. De fleste typer samarbeid er avhengig av lederskap, et ansvar som kan innehas enten av én person eller av ei desentralisert gruppe. Lag som samarbeider, kan vanligvis oppnå større fordeler og gevinster i konkurranse om begrensa ressurser.
Baby's in Black

Bakgrunn

I august 1964 hadde John Lennon nylig flyttet inn i Kenwood; en villa i Saint George's Hills i Weybridge. Siden han foreløpig ikke hadde førerkortet, ble det som oftest til at Paul McCartney kjørte en cirka times lang tur fra 57 Wimpole Street til Kenwood for å skrive ferdig sanger. «Baby's in Black» ble skrevet av begge to og ble påbegynt på et hotellrom mens de var på turne sommeren 1964. Barnesangen «Oh Dear! What Can the Matter Be?» (også kalt «Johnny's So Long at the Fair») starter med ordene «oh dear! what can.....» og går valsetakt. Så det kan hende at Lennon og McCartney lekte litt med den barnesangen før det hele utviklet seg til å bli «Baby's in Black». Sangen ble ferdig skrevet hjemme hos Lennon.
Lennons venn fra studentårene, Bill Harry, mener det ble spekulert i Liverpool kretsene at tekstens kvinne var Astrid Kirchherr som sørget over tapet av sin kjæreste Stuart Sutcliffe som døde i april 1962. Verken Lennon eller McCartney har bekreftet eller avbekreftet dette i intervjuene hvor de kommenterer sangen.

Innspilling

«Baby's in Black» var den første sangen som gruppen spilte inn for albumet Beatles for Sale, og dette skjedde 11. august 1964 i Abbey Road Studios. De spilte inn fjorten tagninger hvorav kun fem av dem var komplette gjennomkjøringer. De fleste ble avbrutt i introduksjonen grunnet at George Harrison slet litt med å få til den  rette «feelingen» der han prøvde seg fram på gitarens vibratoarm. I stereo er det lett å høre at Lennon og McCartneys vokal er dobbelt innspilt. Det samme med Harrisons sologitar hvor han i riffene spilte på samme tone men med en oktavs forskjell.  Ringo Starr la på en tamburin (høres spesielt mot slutten).
Johann Wonnecke von Kaub

Liv og virke

Wonnecke virket mot slutten av 1400-tallet i Augsburg, og ca. 1484 i Frankfurt am Main. 
Fra vintersemesteret 1448 var han immatrikulert i Köln, og fra 1451 i Erfurt. I Erfurt ble han i 1453 Baccalaureus artium, og deretter promovert til magister i medisin. 
I 1480 fikk han i oppdrag fra Bernhard von Breidenbach å forfatte en urtebok, som først (1484) utkom under tittelen Herbarius, og senere på høytysk språk som Ortus sanitatis, auf teutsch ein gart der gesuntheit etc. i Mainz i 1485, senere på nedertysk som «Der Ghenocklicke Gharde der Suntheit» (eller Gaerde der suntheit. Hortus sanitatis) i 1492 i Lübeck og sogar, oversatt av den lybeckske lege Nicolaus Bulow under Moskvas storfyrst Vassilij III (1505–1533) til russisk. 
En fransk versjon kom i 1500 som Jardin de santé : herbes, arbres et choses qui de iceuly coqueurent et conviennet a lusage de medecine.
Senere fulgte flere opplag og utgaver. De senere medtok meddelelser gitt av Wonnecke fra en deltaker på den breidenbachske ekspedisjon i Orienten årene 1483 til 1484. 
Det innflytelsesrike skriftet er en sjeldenhet fra den tid det ble til i, og dermed av stor medisin- og botanikkgistorisk betydning.
Riksvei 1 (Finland)

Riksvei 1 (Finland) (finsk: Valtatie 1) er en finsk riksvei som går mellom Åbo og Helsingfors. Veiens lengde er 164 km, og den er del av europavei 18.
Tsarevitsj

Tsarevitsj er en slavisk adelstittel som gis til en tsars sønn. Det tilsvarende begrepet for en datter av en tsar er tsarevna.
I 1721 antok russiske monarker keisertittel, og fra da var tsarevitsj den offisielle tittel gitt Russlands kronprins; tilsvarende for en kronprinsesse var tsesarevna. Tsarens øvrige barn og nære direkte etterkommere inntil andre ledd fikk tittelen storfyrste eller storfyrstinne.
Tsarevitsj er også navnet gitt et Fabergéegg som Alexandra Feodorovna Romanova, Russlands siste keiserinne, fikk laget til tsesarevitsj Aleksej Nikolajevitsj, kronprins av Russland; Aleksej var den siste som ble kalt tsarevitsj, selv om han faktisk var tsesarevitsj.
Vingar kring fyren

Manusstrid

Fofatteren Ragnar Holmström protesterte mot at han ikke fikk full betaling for arbeidet med filmens manus. Arvid Englinds Teaterförlag hadde engasjert Holmström til dette, men siden solgt rettighetene til Terrafilm. Fra filmselskapets side uttalte Lorens Marmstedt at Holmströms manus ikke hadde blitt brukt og at Ragnar Hyltén-Cavallius var ensom bearbeider av det danske originalmanuset. Hva sannheten betreffer har Holmström beviselig lagt ned arbeid på manuskriptet, selv om det i sin tur har blitt bearbeidet. Holmström er ikke kreditert som manusforfatter.
Paluxy River

Paluxy River eller Paluxy Creek er en 29 miles (ca. 47 km) lang elv i den amerikanske delstaten Texas. Den er sideelv til Brazos River, som er den lengste elven i Texas.
Den dannes ved elvemøtet mellom North Paluxy River og South Paluxy River nær Bluff Dale i Erath County og renner ned til der den tømmer seg i Brazos rett øst for Glen Rose sør i det sentrale Somervell County.
Den er kjent for Paluxy-River-forsporene etter dinosaurer i Dinosaur Valley State Park ved Glen Rose.
Flammeionisasjonsdetektor

Flammeionisasjonsdetektor (ofte forkortet FID fra engelsk, Flame ionisation detector) er et vitenskaplig instrument som kan måle analytter i en gass strøm. FID er en metode som ofte er benyttet sammen med gasskromatografi. Denne måler ioner per enhet tid, dermed gjør dette FID til et massesensitivt instrument.
Torre

Torre (norrønt Þorri, «barfrost») er en jotne, og representerer en form for eldre naturguddom som er vagt definert i norrøn mytologi. Han er sønn av Snø, som synes å være en personifisering av snø, bror av gygrene Fonn («snøfonn»), Mjoll («fint snøfokk»), og Driva («snødrev»), som alle synes å være aspekter av Snøs personifisering.

Evhemerisme

I motsetning til sine søstre har Torre en mer framtredende rolle ved at han er sønn av Snø som direkte nedstammer fra Fornjot. Han er således en egen personifisering av rim, frost eller vinter i de eldre lagene av norrøn mytologi. Selv er han far til Nor og Gor, og en datter som het Goe («tynn snø» eller «god jord», jf. gjødsel), og i senere framstilling ble han gjort til en av de mytiske norske kongene. Han er også nevnt som en konge i Finland og Kvænland (områder som lå langt borte). Han skal også ha bli blotet til for godt skiføre. Navnet hans var også det gamle navnet for vintermåneden, fra rundt midten av januar og til rundt midten av februar. Måneden etter var gjømåneden, navnet her er fra Goe, fra midten av februar til midten av mars. Det peker på at Torre, som Snø og Goe, var evhemerisme, religionsforklaringer hvor naturfenomener fikk mytologisk forklaring i personer.

Senere kilder

I Orknøyingenes saga fra 1200-tallet er Torre forsøkt forklart som en av de tidligste norske kongene, sønn av Snø den gamle, en etterkommer av Fornjot.
I teksten Hvordan Norge ble bygd (norrønt Hversu Noregr byggðist) fra 1200-tallet hevdes det at kvenene ofret årlig til Torre ved midtvinter. Både månedsnavnet og navnet på ofringen, Torreblot (Þorrablót) er avledet fra hans navn. Orknøyingenes saga hevder i kontrast at Torreblot ble etablert av Torre.

Torreblot

Navnet Torre har forsøksvis blitt knyttet til Tor (Þórr), den norrøne tordenguden, eller personifiseringen av torden, og sønn av Odin. Bortsett fra en viss navnlikhet representerer disse to ulike myter, men det er sannsynlig at Torreblot var enten opprinnelig et blot for Tor, og at Torre er en sekundær etiologi (årsak) avledet form av navnet for ofringen. Forskeren Martin Nilsson mener at personifiseringen av Torre («frost») og Goe («fint snø») var særskilt for Island.
Den hedenske ofringen ved Torreblot forsvant med kristningen av Island på begynnelsen av 1000-tallet, men ble gjenoppvekket på 1800-tallet med en midtvinterfestival som ble kalt for torreblot (Þorrablót) og ble fremmet av nasjonalromantikken. Denne er fortsatt populær i dagens Island. Siden 1960-tallet har den blitt assosiert med tradisjonell islandsk mat, såkalt torremat (Þorramatur). Uansett den egentlige etymologien er den populære islandske forklaringen på navnet Þorri som et diminutiv (forkortningsord) for Þórr og det har forblitt en vanlig praksis å skåle Þórr som en del av den moderne feiringen.
Assassin's Creed Unity

Spillmekanikk

Kampsystemet i spillet ble forandret fra de tidligere spillene; fekting ble brukt som inspirasjon for det nye systemet. I tillegg til samme type våpen som i tidligere spill, introduserte Unity «Phantom Blade», en skjult klinge som bruker armbrøstmekanikk til å avfyre små prosjektiler stille, mens den fortsatt har samme funksjon som den skjulte klingen fra tidligere spill. Navigasjonen fikk også en overhaling; de nye handlingene «friløping opp» og «friløping ned» ble lagt til for å gjøre det enklere for spilleren å klatre opp og spesielt ned fra bygninger. I tillegg lærer Arno nye friløpingsknep gjennom spillet, og spilleren kan også kjøpe nye ferdigheter. Med de store folkemengdene som er i spillet er det flere aktiviteter spilleren kan gjennomføre som dukker opp i spillet organisk. Spilleren kan for eksempel bryte inn og stoppe forbrytelser eller jage og fange lommetyver.
For første gang i serien kan spilleren egendefinere spillfigurens ferdigheter, ved å kjøpe ferdigheter med poeng man opptjener ved å spille gjennom historien. Spillerne kan også tilpasse våpnene, utstyret og utrustningen sin til å passe sin spillestil.
Assassin's Creed Unity har også for første gang i serien en samarbeidsmodus, som har tatt plassen til konkurannseflerspillermodusen fra tidligere spill. Spilleren kan gå inn i vertshus for å starte samarbeidsspill med venner eller ukjente, og opptil fire spillere kan samarbeide om diverse oppdrag. For hver spiller virker det som om man kontrollerer hovedpersonen Arno, mens de andre spillernes spillfigurer vil se annerledes ut.
Etter brannen i Notre-Dame i Paris som startet 15. april 2019 valgte Ubisoft å donere 500 000 euro til arbeidet om å gjenreise katedralen. De valgte også å gi bort Assassin's Creed Unity gratis til hvem som helst frem til 25. april samme år. Tusenvis har også gitt spillet en god vurdering av spillet på Steam på grunn av dette.
Elliidae

Utseende

Små til middelsstore (3-10 millimeter) mygg.

Fossiler

Gruppen er kjent fra fossiler fra Øvre Jura og Nedre Kritt.
Stompa & Co.

Handling

Stein Oskar Magel Paus Andersen (St.O.M.P.A.) begynner som elev på Langåsen Pensjonatskole i Stakavik, hvor han skal dele rom med Bodø, Bergen, Nøtterø og Sørlandet. Guttene opplever artige ting med en edderkopp, et marsvin, en svømmekonkurranse samt visse misforståelser med en straffelekse og en brannøvelse.